Bílskúrshurðir eru stór hluti af útliti og hönnun íbúðarhúsa . Límtré Vírnet flytur inn vandaðar bílskúrshurðir frá Krispol , pólsku fyrirtæki sem framleiðir einnig iðnaðarhurðir , glugga o.fl . Í boði er fjölbreytt úrval útlitshönnunar . Hurðaflekarnir fást með fulningum , sléttir eða með panelútliti , áferðin er ýmist viðaráferð ( woodgrain ) eða slétt að utan , hömruð ( stucco ) að innan . Sjálfgefinn litur að innan er hvítur ( RAL 9010 ) en að utan er val um nokkra staðalliti , mismunandi eftir gerðum fleka auk þess er mikið úrval lita í boði gegn aukagjaldi . Hægt er að fá margar útfærslur af brautum og fylgihlutum , hér að neðan má sjá ýmsa möguleika hvað varðar útlit , vinsamlega hafið samband við sölumenn til að fá frekari upplýsingar . Bílskúrshurðirnar frá Krispol eru fjölflekahurðir með flekum sem fylltir eru með freonlausu pólýúreþani og klæddir með zinkhúðuðu , pólyesterlökkuðu stáli . Þeir eru fáanlegir bæði 40 mm og 60 mm þykkir . Einangrunargildi hurðanna er mjög hátt eða U = 1,12 fyrir hurðir úr 40 mm flekum og U = 0,9 fyrir 60 mm hurðir . Vandaðar þéttingar eru á milli flekanna og að utanverðu þar sem hurðirnar koma að veggjum , tvöfaldar þéttingar á þykkari hurðunum . Allir íhlutir og brautir frá Krispol eru galvaniseraðar og hannaðar með styrkleika , endingu og útlit í huga . Brautirnar fást í 6 mismunandi útfærslum sem eiga að geta passað í flesta bílskúra . M.a. er í boði braut sem ekki þarf nema 80 mm pláss yfir hurðargati . Öryggi notenda er í hávegum haft við hönnun hurðanna frá Krispol . Klemmuvörn er bæði á flekasamskeytum og við hurðahjólin í brautunum , hurðir með opnara eru einnig búnar öryggi þannig að hurðirnar lyftast um 100 mm ef þær lenda á fyrirstöðu , gormbrotsöryggi er staðalbúnaður . Hurðirnar eru fáanlegar með fótósellu sem nemur fyrirstöðu í dyragatinu . Hægt er að fá hliðarhurðir og gönguhurðir í sama útliti og bílskúrshurðirnar og ná þar með fram heildrænu útliti .